CELEX: C2006/131/35
Language: el
Date: 2006-06-03 00:00:00
Title: Υπόθεση C-471/04: Απόφαση του Δικαστηρίου (πρώτο τμήμα) της  23ης Φεβρουαρίου 2006  [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Offenbach am Main-Land κατά Keller Holding GmbH (Ελευθερία εγκαταστάσεως — Φόρος εταιριών — Δικαίωμα μητρικής εταιρίας να εκπέσει δαπάνες σχετικές με τις συμμετοχές της — Δεν εκπίπτουν οι δαπάνες χρηματοδοτήσεως που συνδέονται από οικονομικής απόψεως με απαλλασσόμενα του φόρου μερίσματα — Μερίσματα διανεμόμενα από υποθυγατρική εγκατεστημένη σε κράτος μέλος διαφορετικό από αυτό στο οποίο εδρεύει η μητρική εταιρία)

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/20
            
         Απόφαση του Δικαστηρίου (πρώτο τμήμα) της 23ης Φεβρουαρίου 2006 [αίτηση του Bundesfinanzhof (Γερμανία) για την έκδοση προδικαστικής αποφάσεως] — Finanzamt Offenbach am Main-Land κατά Keller Holding GmbH
   (Υπόθεση C-471/04) (1)
   
   (Ελευθερία εγκαταστάσεως - Φόρος εταιριών - Δικαίωμα μητρικής εταιρίας να εκπέσει δαπάνες σχετικές με τις συμμετοχές της - Δεν εκπίπτουν οι δαπάνες χρηματοδοτήσεως που συνδέονται από οικονομικής απόψεως με απαλλασσόμενα του φόρου μερίσματα - Μερίσματα διανεμόμενα από υποθυγατρική εγκατεστημένη σε κράτος μέλος διαφορετικό από αυτό στο οποίο εδρεύει η μητρική εταιρία)
   (2006/C 131/35)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   Finanzamt Offenbach am Main-Land
   κατά
   Keller Holding GmbH
   Αντικείμενο της υποθέσεως
   Αίτηση για την έκδοση προδικαστικής αποφάσεως — Bundesfinanzhof — Ερμηνεία των άρθρων 52 της Συνθήκης ΕΚ (νυν, κατόπιν τροποποιήσεως, άρθρου 43 ΕΚ), 58 και 73 B της Συνθήκης ΕΚ (νυν άρθρων 48 ΕΚ και 56 ΕΚ) — Φόρος εταιριών — Αποκλεισμός της εκπτώσεως δαπανών που έχουν άμεση οικονομική συνάφεια με τα απαλλασσόμενα εισοδήματα — Δαπάνες συμμετοχής μητρικής εταιρίας εγκατεστημένης σε κράτος μέλος στο κεφάλαιο θυγατρικής εγκατεστημένης στο ίδιο κράτος μέλος, σε σχέση με μερίσματα διανεμόμενα από θυγατρική της θυγατρικής, τα οποία απαλλάσσονται λόγω της εγκαταστάσεως της τελευταίας σε άλλο κράτος μέλος
   Διατακτικό της αποφάσεως
   Τα άρθρα 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) και 31 της Συμφωνίας για τον Ευρωπαϊκό Οικονομικό Χώρο, της 2ας Μαΐου 1992, πρέπει να ερμηνευθούν υπό την έννοια ότι απαγορεύουν νομοθεσία κράτους μέλους που αποκλείει τη δυνατότητα φορολογικής εκπτώσεως των δαπανών χρηματοδοτήσεως στις οποίες υποβλήθηκε μητρική εταιρία φορολογούμενη εξ ολοκλήρου εντός του κράτους αυτού για την απόκτηση συμμετοχών σε θυγατρική, όταν οι δαπάνες αυτές αφορούν μερίσματα απαλλασσόμενα του φόρου λόγω του ότι προέρχονται από υποθυγατρική εγκατεστημένη εντός άλλου κράτους μέλους ή εντός κράτους μέρους της εν λόγω συμφωνίας, ενώ η δυνατότητα αφαιρέσεως αυτών των δαπανών γίνεται δεκτή όταν συνδέονται με μερίσματα καταβαλλόμενα από υποθυγατρική εγκατεστημένη στο κράτος μέλος στο οποίο εδρεύει η μητρική εταιρία και που, στην πράξη, τυγχάνουν επίσης της απαλλαγής από τον φόρο.
   
      (1)  ΕΕ C 19 της 22.01.2005